ΠΕΡΙΕΧΟΜΕΝΑ
ΑΠΟΦΑΣΕΙΣ
Κατάργηση του Ειδικού Άμισθου Υποθηκοφυλακείου Λέρου - Σύσταση Υποκαταστήματος Λέρου
στο Κτηματολογικό Γραφείο Δωδεκανήσου του
Ν.Π.Δ.Δ. Ελληνικό Κτηματολόγιο.
Ρύθμιση θεμάτων για την ηλεκτρονική υποβολή
αιτήσεων για την καταχώριση εγγραπτέων πράξεων και την έκδοση πιστοποιητικών στα Κτημα-
τολογικά Γραφεία και στα Υποκαταστήματα του
Ν.Π.Δ.Δ. Ελληνικό Κτηματολόγιο.
ΑΠΟΦΑΣΕΙΣ
Αριθμ. απόφ. ΔΣ 177/9
(1)
Κατάργηση του Ειδικού Άμισθου Υποθηκοφυλακείου Λέρου - Σύσταση Υποκαταστήματος Λέρου
στο Κτηματολογικό Γραφείο Δωδεκανήσου του
Ν.Π.Δ.Δ. Ελληνικό Κτηματολόγιο .
ΤΟ ΔΙΟΙΚΗΤΙΚΟ ΣΥΜΒΟΥΛΙΟ
ΤΟΥ Ν.Π.Δ.Δ. ΕΛΛΗΝΙΚΟ ΚΤΗΜΑΤΟΛΟΓΙΟ
Έχοντας υπόψη:
1. Τις διατάξεις του ν. 4512/2018 (Α΄ 5), όπως τροποποιήθηκε με το άρθρο 58 του ν. 4602/2019 (Α΄ 45) και
το άρθρο τρίτο της από 24.12.2019 ΠΝΠ (Α΄ 212), που
κυρώθηκε με το άρθρο 1 του ν. 4664/2020 (Α΄ 32) και
ειδικότερα της παρ. 7 του άρθρου 1, των παρ. 1 και 2
του άρθρου 15, των παρ. 1 και 4 του άρθρου 18 και των
παρ. 5 και 6 του άρθρου 20.
2. Την υπ’ αρ. 2213313/14.03.2022 εισήγηση του Γενικού Διευθυντή.
3. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού
προϋπολογισμού, αλλά η δαπάνη αυτή βαρύνει αποκλειστικά τον προϋπολογισμό του Νομικού Προσώπου
Δημοσίου Δικαίου με την επωνυμία «Ελληνικό Κτηματολόγιο», αποφασίζει:
Άρθρο 1
1. Το Ειδικό Άμισθο Υποθηκοφυλακείο Λέρου, μετά την
παρέλευση της 7ης Απριλίου 2022, καταργείται.
2. Συστήνεται το Υποκατάστημα Λέρου με έδρα την
Λέρο, στο κατά την παρ. 1 του άρθρου 15 του ν. 4512/
2018 Κτηματολογικό Γραφείο Δωδεκανήσου του Ν.Π.Δ.Δ.
Ελληνικό Κτηματολόγιο, στην τοπική αρμοδιότητα του
οποίου υπάγονται τα ακίνητα της τοπικής αρμοδιότητας
του καταργούμενου Ειδικού Άμισθου Υποθηκοφυλακείου
Λέρου, όπως αυτή ισχύει μέχρι την κατάργησή του.
3. Ημερομηνία για την έναρξη λειτουργίας του Υποκαταστήματος Λέρου ορίζεται η 8η Απριλίου 2022, ημέρα
Παρασκευή.
Άρθρο 2
1. Από την ημερομηνία που προβλέπεται στην παρ. 3
του άρθρου 1 για την έναρξη λειτουργίας του Υποκαταστήματος Λέρου, ισχύουν τα ακόλουθα:
α) Στον Προϊστάμενο ανατίθενται και οι αρμοδιότητες της περίπτωσης α) της παρ. 3 του άρθρου 15 του
ν. 4512/2018 για τη λειτουργία και τήρηση του Εθνικού
Κτηματολογίου για τα κτηματογραφημένα ακίνητα που
εμπίπτουν στην τοπική αρμοδιότητα του Υποκαταστήματος Λέρου κατά το άρθρο 1 της παρούσας και μέχρι
την έναρξη της λειτουργίας του Κτηματολογικού Γραφείου Δωδεκανήσου κατά την παρ. 1 του άρθρου 15
του ν. 4512/2018.
β) Προϊστάμενος τοποθετείται, σύμφωνα μετην παρ. 1
του άρθρου 18 και την περ. β) της παρ. 4 του ν. 4512/2018
η πρώην Ειδική Άμισθη Υποθηκοφύλακας Λέρου Αικατερίνη  - Στυλιανή Τσιγαδά του Γεωργίου (ΑΔΤ ΑΗ 451948),
που υπηρετούσε στο καταργούμενο Ειδικό Άμισθο Υποθηκοφυλακείο Λέρου της παρ. 1 του άρθρου 1.
γ) Συντρέχουν αυτοδίκαια οι προβλεπόμενες στην
παρ. 6 του άρθρου 20 του ν. 4512/2018 συνέπειες για
την ένταξη στον Φορέα του υπηρετούντος στο καταργούμενο Ειδικό Άμισθο Υποθηκοφυλακείο Λέρου προ-
σωπικού με σχέση εργασίας Ιδιωτικού Δικαίου Αορίστου
Χρόνου στις θέσεις της παρ. 5 του ίδιου άρθρου, υπό
τις προβλεπόμενες στις ίδιες παραγράφους νόμιμες
προϋποθέσεις.
2. Μέχρι την έναρξη λειτουργίας του Κτηματολογικού Γραφείου Δωδεκανήσου, το Υποκατάστημα Λέρου,
που, κατά την παρ. 5 του άρθρου 16 του ν. 4512/2018
οργανώνεται και λειτουργεί σε επίπεδο Τμήματος του
ίδιου Κτηματολογικού Γραφείου, υπάγεται διοικητικά
στον Γενικό Διευθυντή του Ν.Π.Δ.Δ. Ελληνικό Κτηματολόγιο.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
4 Απριλίου 2022
ΤΕΥΧΟΣ  ΔΕΥΤΕΡΟ
Αρ. Φύλλου 1550
GEORGIOS TSIPIS
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1550/04.04.2022
Η  απόφαση αυτή να δημοσιευθεί στην Εφημερίδα
της Κυβερνήσεως.
Αθήνα, 17 Μαρτίου 2022
Ο Πρόεδρος
ΔΗΜΗΤΡΙΟΣ ΣΤΑΘΑΚΗΣ
Ι
Αριθμ. ΔΣ 177/11
(2)
Ρύθμιση θεμάτων για την ηλεκτρονική υποβολή
αιτήσεων για την καταχώριση εγγραπτέων πράξεων και την έκδοση πιστοποιητικών στα Κτημα-
τολογικά Γραφεία και στα Υποκαταστήματα του
Ν.Π.Δ.Δ. Ελληνικό Κτηματολόγιο.
ΤΟ ΔΙΟΙΚΗΤΙΚΟ ΣΥΜΒΟΥΛΙΟ
ΤΟΥ Ν.Π.Δ.Δ. ΕΛΛΗΝΙΚΟ ΚΤΗΜΑΤΟΛΟΓΙΟ
Έχοντας υπόψη:
1. Τις διατάξεις του ν. 2664/1998 και ειδικότερα: α) της
παρ. 1 του άρθρου 14, όπως τροποποιήθηκε με την παρ. 9
του άρθρου 2 του ν. 4164/2013 (Α΄ 156) και αντικαταστάθηκε με την παρ. 1 του άρθρου 79 του ν. 4685/2020 και β)
της παρ. 1 του άρθρου 22, όπως τροποποιήθηκε και αντικαταστάθηκε με το άρθρο 64 του ν. 4903/2022 (Α΄ 46).
2. Τις διατάξεις της περ. α) της παρ. 9 του άρθρου 40
του ν. 4512/2018 (Α΄ 5).
3. Την υπ’ αρ. 61/16/10.04.2019 απόφαση του Δ.Σ. του
Ν.Π.Δ.Δ. Ελληνικό Κτηματολόγιο: «Καθορισμός του τρόπου υποβολής και του περιεχομένου των αιτήσεων για
την εγγραφή πράξεων και τη χορήγηση αντιγράφων και
πιστοποιητικών από τα τηρούμενα βιβλία στα Κτηματολογικά Γραφεία και στα Υποκαταστήματα του Φορέα
’’Ελληνικό Κτηματολόγιο’’ - Ηλεκτρονική τήρηση βιβλίων
του συστήματος Μεταγραφών και Υποθηκών - Ψηφιακή
εγγραφή αιτήσεων - Ρύθμιση ζητημάτων για την τήρηση έντυπων βιβλίων του συστήματος Μεταγραφών και
Υποθηκών» (Β’ 1390).
4. Την υπ’ αρ. 101/16/28.05.2020 απόφαση του ΔΣ του
Ν.Π.Δ.Δ. Ελληνικό Κτηματολόγιο «Ηλεκτρονική υποβολή
αιτήσεων για την εγγραφή πράξεων στα τηρούμενα κτηματολογικά βιβλία στα Κτηματολογικά Γραφεία και στα
Υποκαταστήματα του Ν.Π.Δ.Δ. Ελληνικό Κτηματολόγιο Τροποποίηση της υπ’ αρ. 61/16/10.04.2019 απόφασης
του ΔΣ του Ν.Π.Δ.Δ. Ελληνικό Κτηματολόγιο (Β’ 1390)»
(Β’  2681).
5. Την υπ’ αρ. 108/12/17.09.2020 απόφαση του ΔΣ
του Ν.Π.Δ.Δ. Ελληνικό Κτηματολόγιο «Καθορισμός ημερομηνίας για την έναρξη της ηλεκτρονικής υποβολής
αιτήσεων από Συμβολαιογράφους για την εγγραφή
πράξεων στα τηρούμενα κτηματολογικά βιβλία στα
Κτηματολογικά Γραφεία και στα Υποκαταστήματα του
Ν.Π.Δ.Δ. Ελληνικό Κτηματολόγιο - Τροποποίηση της
υπ’  αρ. 101/16/28.05.2020 απόφασης του Διοικητικού Συμβουλίου του Ν.Π.Δ.Δ. Ελληνικό Κτηματολόγιο.
(Β’ 2681») (Β’ 4391).
6. Την υπ’  αρ. 110/5/1.10.2020 απόφαση του ΔΣ
του Ν.Π.Δ.Δ. Ελληνικό Κτηματολόγιο «Ηλεκτρονική
υποβολή αιτήσεων για τη χορήγηση πιστοποιητικών,
διαγραμμάτων και λοιπών στοιχείων από τα τηρούμενα
βιβλία στα Κτηματολογικά Γραφεία και στα Υποκαταστήματα του Φορέα ’’Ελληνικό Κτηματολόγιο’’ - Τροπο-
ποίηση της υπ’ αρ. 61/16/10.04.2019 απόφασης του ΔΣ
του Φορέα «Ελληνικό Κτηματολόγιο» (Β’ 1390)» (Β’ 4584).
7. Την υπ’ αρ. 147/8/08.07.2021 απόφαση του ΔΣ του
Ν.Π.Δ.Δ. Ελληνικό Κτηματολόγιο «Ηλεκτρονική υποβολή
αιτήσεων για τη χορήγηση πιστοποιητικών, διαγραμμάτων και λοιπών στοιχείων από τα τηρούμενα βιβλία
στα Κτηματολογικά Γραφεία και στα Υποκαταστήματα
του Φορέα «Ελληνικό Κτηματολόγιο»-Τροποποίηση της
υπ’ αρ. 61/16/10.04.2019 απόφασης του ΔΣ του Φορέα
«Ελληνικό Κτηματολόγιο» (Β’ 1390)» (Β’ 3253).
8. Την υπ’ αρ. 2213608/15.03.2022 Εισήγηση του Γενικού Διευθυντή.
9. Το γεγονός ότι από της διατάξεις της παρούσας απόφασης δεν προκαλείται δαπάνη σε βάρος του κρατικού
προϋπολογισμού, αλλά η δαπάνη αυτή βαρύνει αποκλειστικά τον προϋπολογισμό του Νομικού Προσώπου
Δημοσίου Δικαίου με την επωνυμία Ελληνικό Κτηματολόγιο, αποφασίζει:
Άρθρο 1
1. Μετά το άρθρο 2 Α της υπ’ αρ. 110/5/1.10.2020
απόφασης του ΔΣ του Ν.Π.Δ.Δ. Ελληνικό Κτηματολόγιο (Β’ 4584), που προστέθηκε με το άρθρο 1 της υπ’ αρ.
147/8/08.07.2021 απόφασης του ΔΣ του Ν.Π.Δ.Δ. Ελληνικό Κτηματολόγιο (Β’ 3253), προστίθεται «Άρθρο 2 Β»
ως εξής:
«Άρθρο 2 Β
Οι διατάξεις της παρούσας απόφασης για την ηλεκτρονική υποβολή αιτήσεων στα Κτηματολογικά Γραφεία και
στα Υποκαταστήματα του Ν.Π.Δ.Δ. Ελληνικό Κτηματολόγιο του ν. 4512/2018 για τη χορήγηση πιστοποιητι-
κών, διαγραμμάτων και λοιπών στοιχείων της παρ. 1 του
άρθρου 22 του ν. 2664/1998 από τα τηρούμενα βιβλία,
εφαρμόζονται από την 4η Απριλίου 2022 για αιτήσεις
έκδοσης: α) πιστοποιητικού κτηματολογικών εγγραφών
φυσικού/νομικού προσώπου, β) αντιγράφου πράξης και
συνυποβαλλομένων εγγράφων και γ) αντιγράφου από
το αρχείο κτηματογράφησης από τις ίδιες Υπηρεσίες».
2. Κατά τα λοιπά εξακολουθούν να ισχύουν οι διατάξεις
της υπ’ αρ. 110/5/1.10.2020 απόφασης του ΔΣ Ν.Π.Δ.Δ.
Ελληνικό Κτηματολόγιο (Β’ 4584).
Άρθρο 2
Ηλεκτρονική υποβολή αιτήσεων για τη
χορήγηση πιστοποιητικών και αντιγράφων
από τα τηρούμενα βιβλία του Συστήματος
Μεταγραφών και Υποθηκών.
Η ηλεκτρονική υποβολή των αιτήσεων για τη χορήγηση πιστοποιητικών, και αντιγράφων από τα βιβλία και
αρχεία του Συστήματος Μεταγραφών και Υποθηκών που
τηρούν τα Κτηματολογικά Γραφεία και τα Υποκαταστήματα του Ν.Π.Δ.Δ. Ελληνικό Κτηματολόγιο του ν. 4512/2018,
διενεργείται από κάθε φυσικό και νομικό πρόσωπο, που
έχει έννομο συμφέρον και επιτυγχάνεται τεχνικά με τη
χρήση διαδικτυακών υπηρεσιών. Ως προς τον τρόπο και
τη διαδικασία, ισχύουν αναλόγως όσα προβλέπονται
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1550/04.04.2022
στο άρθρο 1Β της υπ’ αρ. 61/16/10.04.2019 απόφασης
του ΔΣ του Ν.Π.Δ.Δ. Ελληνικό Κτηματολόγιο (Β’ 1390),
όπως προστέθηκε με την παρ. 1 του άρθρου 1 της υπ’ αρ.
110/5/1.10.2020 ίδιας απόφασης (Β’ 4584). Οι διατάξεις
του παρόντος εφαρμόζονται από την 4η Απριλίου 2022
για αιτήσεις έκδοσης και χορήγησης: α)αντιγράφου πράξης, β) αντιγράφου πράξης από τα βιβλία μεταγραφών,
γ) αντιγράφου μερίδας, δ) αντιγράφου ακτημοσύνης,
ε) πιστοποιητικού μεταγραφής/εγγραφής, στ) πιστοποιητικού μη εκποίησης (ιδιοκτησίας), ζ) πιστοποιητικού
βαρών, η) πιστοποιητικού διεκδικήσεων, θ) πιστοποιητικού τροπής προσημείωσης υποθήκης, ι) πιστοποιητικού
εξάλειψης υποθήκης ή προσημείωσης και ια) πιστοποιητικού άρσης κατάσχεσης από τις ίδιες υπηρεσίες.
Άρθρο 3
Υποχρεωτική ηλεκτρονική υποβολή αιτήσεων
για την εγγραφή πράξεων και την έκδοση
πιστοποιητικών
1. Από την 4η Απριλίου 2022 η υποβολή αιτήσεων και
των συνυποβαλλομένων εγγράφων στα Κτηματολογικά
Γραφεία και Υποκαταστήματα του Ν.Π.Δ.Δ. Ελληνικό Κτηματολόγιο για την εγγραφή πράξεων που κατά τις διατά-
ξεις των άρθρων 12 και 14 του ν. 2664/1998 περιέχονται
σε έγγραφα που, κατά την κείμενη νομοθεσία: α) συντάσσονται από Συμβολαιογράφους και β) συντάσσονται ή
και διακινούνται από Δικηγόρους κατά την άσκηση των
καθηκόντων τους, διενεργείται υποχρεωτικά μόνο ηλεκτρονικά, υπό τους όρους και προϋποθέσεις που προ-
βλέπονται στο άρθρο 1Α της υπ’ αρ. 61/16/10.04.2019
απόφασης του ΔΣ του Ν.Π.Δ.Δ. Ελληνικό Κτηματολόγιο
(Β’ 1390), όπως προστέθηκε με την παρ. 1 του άρθρου 1
της υπ’ αρ. 101/16/28.05.2020 ίδιας απόφασης (Β’ 2681).
Σε περίπτωση έκτακτου τεχνικού προβλήματος που
διαπιστώνεται από το Ν.Π.Δ.Δ. Ελληνικό Κτηματολόγιο,
η υποβολή αιτήσεων προς καταχώριση των εγγραπτέων
πράξεων του πρώτου εδαφίου διενεργείται με επιτόπια
παρουσία στα κατά τόπους αρμόδια Κτηματολογικά Γραφεία και Υποκαταστήματα κατά τις διατάξεις του άρθρου
1 της υπ’ αρ. 61/16/10.04.2019 απόφασης του ΔΣ του
Ν.Π.Δ.Δ. Ελληνικό Κτηματολόγιο (Β’ 1390).
2. Από την 1η Μαϊου 2022 η υποβολή αιτήσεων προς
τις υπηρεσίες της παρ. 1 για την έκδοση και χορήγηση
πιστοποιητικών, αντιγράφων και διαγραμμάτων από
τα τηρούμενα βιβλία του συστήματος Κτηματολογίου
και του συστήματος Μεταγραφών και Υποθηκών διενεργείται υποχρεωτικά μόνο ηλεκτρονικά, υπό τους
όρους και προϋποθέσεις που προβλέπονται στο άρθρο 1Β της υπ’ αρ. 61/16/10.04.2019 απόφασης του
ΔΣ του Ν.Π.Δ.Δ. Ελληνικό Κτηματολόγιο (Β’ 1390), όπως
προστέθηκε με την παρ. 1 του άρθρου 1 της υπ’ αρ.
110/5/1.10.2020 ίδιας απόφασης (Β’ 4584) και στο άρθρο 2 της παρούσας.
Άρθρο 4
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως, με την
επιφύλαξη των ειδικότερων οριζομένων στις επιμέρους
διατάξεις της.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 17 Μαρτίου 2022
Ο Πρόεδρος
ΔΗΜΗΤΡΙΟΣ ΣΤΑΘΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1550/04.04.2022
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20220201550.pdf | Tokens: 13573]